Υπάρχει λόγος που οι διαφημίσεις για καλλυντικά δεν ζουμάρουν πολύ.
Κι όταν το κάνουν, δείχνουν μια αψεγάδιαστη ψηφιακή εικόνα.
Ένα κοντινό στο δέρμα μπορεί να είναι λίγο δυσάρεστο.
Τι είναι αυτό;
Ακόμα και το πιο τέλειο δέρμα
είναι ένα άγριο και ανώμαλο έδαφος,
γεμάτο λιπαρά ρυάκια και διάσπαρτο με τρίχες.
Και σ' αυτήν την παράξενη γη,
υπάρχουν δράκοι.
Οι επιστήμονες θεωρούν ότι ακάρεα Demodex υπάρχουν στο πρόσωπο κάθε ενήλικου.
Σχεδόν σίγουρα υπάρχουν κάποια φωλιασμένα στους θύλακες του προσώπου σας.
Και δεν είναι μόνα τους.
Το δέρμα μας φιλοξενεί πολυάριθμες ορδές από βακτήρια, μύκητες
και μικροσκοπικούς ιούς.
Η επιδρομή αυτή δεν είναι επιβλαβής.
Χρειαζόμαστε πολλούς από αυτούς τους μικροσκοπικούς επιβάτες
για να έχουμε υγιές δέρμα.
Αλλά οι εταιρείες προϊόντων περιποίησης λένε κάτι άλλο.
Κυρίως ότι χρειαζόμαστε
μια τεράστια σειρά προϊόντων.
-Τζελ καθαρισμού για ακμή. -Ορός υαλουρονικού οξέος.
-Κρέμα αναδόμησης. -Είναι καθαριστικό και μάσκα.
Η ενυδάτωση είναι η βάση για υγιές δέρμα.
Αποκτήστε πιο νεανικό δέρμα σε πέντε μόνο…
Μπορούμε να πιστέψουμε ότι τα προϊόντα κάνουν όσα υπόσχονται;
Υπάρχει κάποιο μυστικό για υγιές, όμορφο δέρμα;
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Ξεκινάμε με το δέρμα από την οπτική του γιατρού.
Έχει υπέροχο δέρμα. Αυτό με εντυπωσίασε πιο πολύ.
Αν έχεις καθαρό δέρμα, είναι πιο απίθανο να προσβληθεί από ασθένεια.
Το δέρμα μου είναι φρέσκο και υγιές
επειδή κάνω αυτά που πρέπει.
Από το πηγούνι έως τα αυτιά.
Από τα ρουθούνια έως τους κροτάφους.
Το υγιές δέρμα είναι όμορφο δέρμα.
ΤΟ ΔΕΡΜΑ ΣΑΣ
Κάτι που οι ειδικοί θέλουν να ξέρουμε για το δέρμα είναι ότι…
Είναι το μεγαλύτερο όργανο.
Το μεγαλύτερο όργανό μας.
Το μεγαλύτερο όργανο.
Το δέρμα είναι η βασική γραμμή άμυνας του ανοσοποιητικού συστήματος.
Μ' αρέσει να το παρομοιάζω μ' έναν τοίχο.
Τα κύτταρα είναι τα τούβλα
και τα φυσικά μας έλαια είναι το κονίαμα.
Αυτός ο τοίχος, η επιδερμίδα,
χτίζεται εκ νέου μία φορά τον μήνα.
Γεννιούνται νέα κύτταρα εδώ
και φτάνουν στην επιφάνεια, απ' όπου αποκολλούνται.
Οι πόροι που φαίνονται είναι τα ανοίγματα των τριχοθυλάκων.
Βρίσκονται σχεδόν παντού στο σώμα, όχι μόνο στα τριχωτά σημεία.
Οι αδένες που συνδέονται με τους θύλακες εκκρίνουν το σμήγμα, μια λιπαρή ουσία.
Συμβάλλει στη λίπανση και στην οξύτητα του δέρματος.
Το pH του δέρματος δεν είναι ουδέτερο. Είναι κοντά στο πέντε.
Αυτό δυσκολεύει την ανάπτυξη επιβλαβών βακτηρίων.
Αν γκρεμιστεί ο προστατευτικός τοίχος,
είναι πιο εύκολο να εισχωρήσουν ξένα σωματίδια ή μικρόβια.
Το ανοσοποιητικό αναλαμβάνει δράση,
το δέρμα κοκκινίζει και σε φαγουρίζει.
Τα κύτταρα του ανοσοποιητικού εντοπίζουν κι επιτίθενται στους εισβολείς.
Υπάρχει και το πιο απίθανο χαρακτηριστικό του δέρματός σας.
Η πληθώρα πλασμάτων που το θεωρούν σπίτι τους.
Δισεκατομμύρια χρόνια πριν εξελιχθούμε,
τα μικρόβια σχημάτιζαν αποικίες σε όλον τον πλανήτη,
σε παγετώνες της Αρκτικής,
σε θειούχες λίμνες,
σε ηφαιστειακούς πόρους στον βυθό των ωκεανών.
Όταν εμφανίστηκε το δέρμα,
αποτελούσε μία ακόμα εν δυνάμει αποικία.
Έχουμε τρισεκατομμύρια
από διαφορετικά βακτήρια, μύκητες,
ιούς, πρωτόζωα,
ακόμα και μικρά έντομα.
Το δέρμα διαθέτει τεράστια ποικιλία
από διαφορετικά περιβάλλοντα.
Το πρόσωπο είναι ένα λιπαρό έλος.
Οι μασχάλες είναι σκοτεινές, υγρές ζούγκλες.
Οι πήχεις είναι ξηρές σαβάνες.
Το μικροβίωμα δημιουργείται
όταν ερχόμαστε στον κόσμο.
Ξαφνικά σε περιβάλλει
το μικροβίωμα της μητέρας σου,
κι έτσι δημιουργείται ένα είδος στιβαρού θεμελίου
που θα κουβαλάς για την υπόλοιπη ζωή σου.
Και καθώς μεγαλώνουμε, συνεχίζει να αναπτύσσεται,
να διαμορφώνεται από εμπειρίες.
Έχει να κάνει με το μέρος όπου ζεις, αν έχεις κατοικίδια,
με ποιον ζεις και ποιον συναντάς τακτικά.
Ο καθένας μας έχει μια μοναδική υπογραφή.
Οι επιστήμονες τις τελευταίες δεκαετίες
μελετούν ποια είδη μένουν πού.
Τώρα προσπαθούν να καταλάβουν τι κάνουν όλα αυτά τα πλάσματα.
Υπάρχει ένας βάκιλος που ζει στα δάχτυλα των ποδιών
και τρώει μια ένωση που βρίσκεται στον ιδρώτα, τη λευκίνη,
και συμβάλλει στη δυσοσμία των ποδιών μας.
Γιατί να θέλουμε να συνυπάρξουμε με αυτό το μικρόβιο
που παράγει άσχημες μυρωδιές;
Φαίνεται ότι αυτός ο βάκιλος
είναι ένας ισχυρός αναστολέας μυκητιακών λοιμώξεων.
Τα πόδια μας παράγουν πολλή λευκίνη.
Είναι σαν τα σώματά μας να στρώνουν το τραπέζι γι' αυτά τα βακτήρια
ώστε να μας προστατεύουν από μυκητιάσεις.
Υπάρχει κι ο επιδερμικός σταφυλόκοκκος,
που βρίσκεται σε διάφορα σημεία σε όλο το σώμα.
Μας αρέσει ο επιδερμικός σταφυλόκοκκος.
Μαζεύει κύτταρα του ανοσοποιητικού
που βοηθούν στην επούλωση πληγών και στην καταπολέμηση λοιμώξεων.
Μπορούν να σκοτώσουν παθογόνα βακτήρια.
Και τα αντιβιοτικά το κάνουν αυτό.
Αν και τα χρήσιμα βακτήρια συχνά αποτελούν παράπλευρη απώλεια
και μερικά παθογόνα αποκτούν αντοχή στα φάρμακα.
Είναι τρομακτική τάση σε όλο τον κόσμο,
ειδικά στα νοσοκομεία.
Στο εργαστήριο της Τζούλια Όου δημιουργείται ένα στέλεχος επιδερμίδας
για να επιτεθεί σε ένα βακτήριο ανθεκτικό στα αντιβιοτικά.
Σαν ρομπότ αναζήτησης και καταστροφής.
Αυτή η ενισχυμένη επιδερμίδα επιτίθεται μόνο
όταν εντοπίζει αυτό το συγκεκριμένο παθογόνο.
Και μετά παράγει ένα είδος ναπάλμ ως αντίδραση.
Τέλος, οι επιστήμονες πιστεύουν ότι τα μικρόβια
εκπαιδεύουν το ανοσοποιητικό μας να ξεχωρίζει τον φίλο από τον εχθρό,
ώστε να αντιδρούμε μόνο σε ό,τι είναι πραγματικά βλαβερό.
Δεν ξέρουμε τι θα συνέβαινε χωρίς τα μικροβιώματά μας.
Δεν έχει γεννηθεί άνθρωπος χωρίς μικρόβια.
Αλλά έχουμε φτιάξει ποντίκια χωρίς μικρόβια.
Μεγαλώνουν χωρίς να εκτίθενται σε ζωντανά μικρόβια.
Ζουν σε μια φούσκα.
Και αυτά τα ποντίκια έχουν όλων των ειδών τα ελαττώματα.
Χωρίς την έκθεση στα μικρόβια, τα ανοσοποιητικό τους σύστημα είναι
μπερδεμένο.
Μπορεί να αγνοούν κινδύνους
την ώρα που αντιδρούν σε αβλαβείς ουσίες,
ή να επιτίθενται στα κύτταρά τους.
Τα παιδιά μεγαλώνουν σε πιο αποστειρωμένο περιβάλλον,
και όλο και περισσότερα αποκτούν τις διαταραχές
ενός υπερδραστήριου ανοσοποιητικού.
Έκζεμα, αλλεργία,
άσθμα, αλλεργική ρινίτιδα.
Έχουν αυξηθεί δραματικά.
Αλλά όχι μεταξύ των Άμις.
Λέγεται ότι τα παιδιά των Άμις
έχουν εντυπωσιακά χαμηλά ποσοστά άσθματος και αλλεργιών.
Τα παιδιά των Άμις μεγαλώνουν με πολλά αδέρφια, περνούν πολύ χρόνο έξω
και συνήθως έχουν στάβλους
με πολλά διαφορετικά ζώα δίπλα στο σπίτι.
Εκτίθενται σε πολλά διαφορετικά μικρόβια
και έτσι αναπτύσσουν ένα καλά εκπαιδευμένο ανοσοποιητικό.
Το μυστικό για υγιές δέρμα
είναι εν μέρει να μην πειράζεις το μικροβίωμά σου.
Και για εκατοντάδες χιλιάδες χρόνια οι άνθρωποι το άφηναν ήσυχο.
Μέχρι που δημιούργησαν τον πολιτισμό.
Σε όλο τον κόσμο, οι άνθρωποι άρχισαν να πλένονται με νερό,
συχνά σε θρησκευτικές τελετές.
Έπειτα, ο κόσμος άρχισε να συρρέει στις πόλεις
και οι μεταδοτικές ασθένειες άνθιζαν όπως ποτέ άλλοτε.
Στα μέσα του 19ου αιώνα οι επιστήμονες ανακάλυψαν τον υπαίτιο.
Τα μικρόβια.
Κάποια από τα πρώτα μικρόβια που ανακαλύψαμε είναι τα επιβλαβή.
Οι πανδημίες χολέρας σκότωσαν εκατομμύρια σε όλο τον κόσμο.
Η πανούκλα αφάνισε σχεδόν το ένα τρίτο της Ευρώπης.
Και στις ΗΠΑ
η φυματίωση ήταν υπεύθυνη για το ένα τέταρτο των θανάτων.
Τότε σκεφτήκαμε ότι ίσως έπρεπε να τα απομακρύνουμε με το πλύσιμο.
Χρησιμοποιούμε διάφορες μορφές σαπουνιού εδώ και αιώνες,
κυρίως για τα ρούχα.
Αλλά τώρα, οι υγειονομικοί πιέζουν για την τακτική του χρήση στο δέρμα.
Στόχος αυτής της τεχνικής είναι να μειωθεί ο αριθμός των παθογόνων οργανισμών.
Κι αυτός είναι ο λόγος που πλενόμαστε με σαπούνι.
Στις αρχές του 20ού αιώνα άρχισε να ανθίζει το σαπούνι.
Υπήρχαν σαπούνια ομορφιάς, σαπούνια για το μπάνιο,
σαπούνια για υγιές δέρμα,
και όλα αυτά ήταν στην ουσία το ίδιο προϊόν.
Τα πολυτελή σαπούνια για πλούσιους
ήταν πιο ακριβά, αλλά στην ουσία έκαναν το ίδιο.
Έγινε επώνυμο προϊόν, και στη συνέχεια ακολούθησε κι η διαφήμιση.
Οι κατασκευαστές σαπουνιών ήταν πρωτοπόροι στα τεχνάσματα του μάρκετιγκ.
Όπως η προώθηση προϊόντων από διασημότητες.
Εδώ βλέπουμε την Ελίζαμπεθ Κέιντι Στάντον, πρωτοπόρο του γυναικείου κινήματος.
Αυτή η διαφήμιση,
με την αισθησιακή αγκαλιά
και το τολμηρό σλόγκαν,
ήταν από τις πρώτες που απέδειξαν
ότι το σεξ πουλάει.
Τα προϊόντα αυτά πουλούσαν μια αίσθηση ανωτερότητας,
είτε ως προς μια άλλη φυλή είτε ως προς μια άλλη τάξη.
Οι διαφημίσεις για σαπούνια συχνά περιείχαν ρατσιστικά στοιχεία
απεικονίζοντας ως βρόμικα άτομα με πιο σκούρο δέρμα.
Ή ως άγριους που έπρεπε να εκπολιτιστούν με σαπούνι.
Το σαπούνι σήμαινε ομορφιά,
και όμορφο δέρμα
ήταν το λευκό δέρμα.
Στην ουσία, υπήρχε μια βαθιά ριζωμένη ανασφάλεια,
την οποία η βιομηχανία σαπουνιού κατάφερε να εκμεταλλευτεί υποσχόμενη λύσεις.
Το σαπούνι θα σου αλλάξει τη ζωή.
Θα γίνεις πιο αποδεκτός κοινωνικά.
Θα σε κάνει να λάμπεις και θα βρεις σύζυγο.
Οι εταιρείες σαπουνιού χρησιμοποιούσαν επιστημονική γλώσσα για να πείσουν.
Πλάσαραν το προϊόν τους στις νοικοκυρές
χρηματοδοτώντας και δημιουργώντας ραδιοφωνικά δράματα.
Κι αυτές οι σαπουνόπερες σύντομα μεταφέρθηκαν στην τηλεόραση.
Οι δημιουργοί του σαπουνιού Ivory είχαν το The Guiding Light
μέχρι το 2009 που τελείωσε.
Από το σαπούνι Ivory, το πιο διάσημο σαπούνι στον κόσμο.
Μέχρι τα μέσα του 20ού αιώνα,
τουλάχιστον στις πλούσιες χώρες, όλοι χρησιμοποιούσαν σαπούνι τακτικά.
Και το χρησιμοποιούσαν σε όλο το σώμα
κάθε μέρα.
Το σαπούνι είναι ένα απλό χημικό.
Μπορεί να καθαρίσει τη συσσωρευμένη βρομιά του πολιτισμού,
τα χημικά που ερεθίζουν το δέρμα, όπως οι ρύποι και το μακιγιάζ,
και τα νοσογόνα μικρόβια.
Το πλύσιμο με σαπούνι έχει σώσει πολλές ζωές,
αλλά το σαπούνι διαβρώνει επίσης το κονίαμα στον τοίχο,
διαταράσσοντας τις άμυνές σας.
Και επειδή είναι πολύ βασικό,
το σαπούνι μπορεί να αλλάξει το pH του δέρματος.
Όταν το πλένουμε υπερβολικά, δεν το αφήνουμε να κάνει τη δουλειά του.
Χάλασες τη χημεία του δέρματός σου. Άλλαξες τα έλαια.
Αν το έλαιο είναι το έδαφος όπου μεγαλώνει το μικροβιακό οικοσύστημα,
το έχεις πειράξει τόσο που αυτό που προκύπτει
έχει χάσει την ισορροπία του.
Πριν από δεκαετίες, ο κόσμος δεν ήξερε τα προβλήματα από τη χρήση σαπουνιού.
Είχαν προσέξει ότι μπορεί να προκαλέσει ξηρότητα και φαγούρα.
Η βιομηχανία βρήκε λύση και γι' αυτό.
Το σαπούνι ξηραίνει το δέρμα σας,
αλλά το Dove μαλακώνει το δέρμα σας ενώ πλένεστε.
Το Dove περιείχε ενυδατική κρέμα.
Αυτό έφερε στο προσκήνιο μια νέα αντίληψη,
ότι ίσως χρειάζονται κι άλλα προϊόντα,
προϊόντα που δρουν ενάντια στα σαπούνια που χρησιμοποιείς.
Χρειάζεσαι κάτι ακόμα,
κι αυτό άνοιξε τον δρόμο για έναν καταιγισμό προϊόντων
πέρα από το σαπούνι.
Το 1968
η Clinique λάνσαρε την περιποίηση τριών βημάτων,
την οποία παρουσίασε τόσο απαραίτητη όσο το πλύσιμο των δοντιών.
Κάποιοι παλιοί κατασκευαστές σαπουνιών επεκτάθηκαν
και έγιναν διεθνείς γίγαντες.
Ενώ νέοι παίκτες ήρθαν στο προσκήνιο.
Έγινε μια τεράστια έκρηξη
κορεατικών προϊόντων ομορφιάς που ήρθαν στη Δύση,
και όλοι ξετρελάθηκαν.
Η ΚΟΡΕΑΤΙΚΗ ΟΜΟΡΦΙΑ ΣΤΟ ΑΠΟΓΕΙΟ ΤΗΣ
ΥΠΟΣΧΕΣΗ ΑΠΟ ΤΗΝ ΑΝΑΤΟΛΗ
ΑΠΟ ΤΗΝ ΚΟΡΕΑ
ΑΝΑΖΗΤΩΝΤΑΣ ΤΗ ΣΕΟΥΛ
ΒΛΕΜΜΑ ΠΡΟΣ ΑΝΑΤΟΛΑΣ
Επινόησα την κορεατική περιποίηση δέκα βημάτων πριν από πολλά χρόνια.
Γύρω στο 2015
άρχισα να βλέπω
όλο και περισσότερους να μιλάνε για την τάση αυτή.
Εδώ και μερικές δεκαετίες,
η Νότια Κορέα προσπαθεί να αυξήσει τις εξαγωγές πολιτιστικών αγαθών.
Κορεατικές σειρές,
κορεατική ποπ
και κορεατική ομορφιά.
Στην Κορέα το δέρμα έρχεται πάντα πρώτο.
Θεωρούν το δέρμα πιο σημαντικό
από το μακιγιάζ ή τη μόδα.
Είναι ευφυέστατοι. Χρησιμοποιούν συστατικά
που πολλές μάρκες δεν είχαν σκεφτεί να χρησιμοποιήσουν.
ΠΡΑΣΙΝΟ ΤΣΑΪ
ΗΦΑΙΣΤΕΙΑΚΗ ΣΚΩΡΙΑ
ΒΛΕΝΝΗ ΣΑΛΙΓΚΑΡΙΟΥ
ΧΟΙΡΕΙΟ ΚΟΛΛΑΓΟΝΟ
ΔΗΛΗΤΗΡΙΟ ΜΕΛΙΣΣΑΣ
ΕΚΚΡΙΜΑ ΑΣΤΕΡΙΑ
ΓΑΛΑ ΓΑΪΔΟΥΡΑΣ
Οι επιστήμονες προσπαθούν να διαπιστώσουν εάν και πώς λειτουργούν αυτά τα συστατικά,
αλλά τα κορεατικά προϊόντα ομορφιάς λαμβάνουν ενθουσιώδεις κριτικές.
Ήταν πολύ καλοφτιαγμένα
και δεν ήταν ακριβά.
Σε κάποια αρχάρια στην περιποίηση του δέρματος
θα πρότεινα να ξεκινήσει με τα βασικά.
Αν βάζεις αντηλιακό, μακιγιάζ, λοσιόν ξυρίσματος,
καλό είναι να τα ξεπλένεις όλα αυτά το βράδυ.
Πλέον υπάρχουν πολλές εναλλακτικές για το σαπούνι,
όπως συνθετικά καθαριστικά και καθαριστικά με έλαια,
που είναι πιο ήπια με το κονίαμα των τοίχων μας. Κι όμως…
Είναι τεράστιος ο αριθμός των καθαριστικών που βλάπτουν το δέρμα.
Μετά το καθάρισμα, συνήθως το pH αποδιοργανώνεται.
Κι εδώ είναι που μπαίνουν οι λοσιόν.
Γενικά, προσφέρουν μια πιο υγιή οξύτητα στο δέρμα,
αυτό που κάνει το σμήγμα με φυσικό τρόπο.
Και τα ενυδατικά βοηθούν στην αποκατάσταση της ζημιάς των καθαριστικών.
Οι ενυδατικές κρέμες προσθέτουν αυτά που αφαίρεσες.
Κάποιες ενυδατικές κρέμες μιμούνται το φυσικό μας κονίαμα.
Η απολέπιση δεν χρειάζεται σε νεαρή ηλικία.
Το δέρμα σου αναδομείται μόνο του με φυσικό τρόπο.
Καθώς μεγαλώνεις,
η ανανέωση των κυττάρων του δέρματος επιβραδύνεται.
Το δέρμα σου αρχίζει να φαίνεται άτονο.
Ίσως χρειάζεται απολέπιση μία φορά τη βδομάδα
όσο μεγαλώνεις, πάνω από τα 40.
Υπάρχουν και τα προϊόντα ακμής.
Μην ξεχνάτε ότι το δέρμα καλύπτεται από τριχοθύλακες
που μπορεί να φράξουν από σμήγμα και νεκρά κύτταρα.
Αν αυτό το φράξιμο μείνει θαμμένο, παράγεται λευκό στίγμα.
Αν εκτεθεί στον αέρα, οξειδώνεται, σκουραίνει.
ΜΑΥΡΟ ΣΤΙΓΜΑ
Εκεί μπορεί να αναπτυχθούν βακτήρια.
Τα κύτταρα του ανοσοποιητικού αμύνονται
και αρχίζουν να μαζεύονται νεκρά κύτταρα.
Είναι το λευκό μέρος μέσα στο σπυρί.
Δεν ξέρουμε όλους τους παράγοντες που οδηγούν στην ακμή,
γονίδια, ορμόνες, βακτήρια,
όλα όσα βάζουμε στο δέρμα μας, ή πώς αλληλεπιδρούν.
Οι δερματολόγοι μιλούν για τον ρόλο της διατροφής.
Φαίνεται ότι τα λιπαρά φαγητά δεν είναι πρόβλημα,
αλλά τα γλυκά μπορεί να είναι.
Αλλά ξέρουμε ένα πράγμα. Το βρόμικο δέρμα δεν προκαλεί ακμή.
Είχα πολύ έντονη ακμή ως έφηβος.
Είχα την εντύπωση
ότι αν πλενόμουν με σαπούνι τρεις φορές τη μέρα,
θα μπορούσα να βγάλω τα μικρόβια που προκαλούσαν τα σπυράκια μου.
Και ήταν αρκετά ξεκάθαρο ότι μάλλον τα έκανα χειρότερα.
Επιστήμονες πιστεύουν ότι η καλύτερη θεραπεία της ακμής
ίσως είναι η προσθήκη βακτηρίων στο δέρμα
για να δημιουργηθεί ένα ισορροπημένο κι υγιές μικροβίωμα.
Η λέξη "αντιγήρανση"…
είναι πρόβλημα.
Σε κάνει αυτόματα να νιώθεις
ότι είναι πρόβλημα
να έχεις ρυτίδες.
Είναι καλό να γερνάς. Είναι η φυσική διαδικασία της ζωής.
Κάτω από την επιδερμίδα υπάρχει ένα πιο παχύ στρώμα, το χόριο,
που αποτελείται από πρωτεΐνες, την ελαστίνη και το κολλαγόνο.
Όταν το δέρμα τεντώνεται, αυτό το βοηθά να επανέλθει.
Καθώς μεγαλώνουμε, παράγουμε όλο και λιγότερο.
Επιτρέπει την εμφάνιση πτυχώσεων και ρυτίδων.
Κάποια πράγματα επιταχύνουν τη διαδικασία αυτή.
Τοξίνες, ρύποι
και η υπεριώδης ακτινοβολία, που μπορεί να προκαλέσει καρκίνο.
Η χρωστική ουσία μελανίνη που παράγεται σ' αυτά τα κύτταρα
μπορεί να μπλοκάρει κάποιες ακτίνες.
Όσο πιο πολλή μελανίνη, τόσο πιο σκούρο δέρμα.
Η επιπλέον προστασία σημαίνει ότι το πιο σκούρο δέρμα γερνάει πιο αργά.
Χρειαζόμαστε, όμως, αντηλιακό,
επειδή παραμένουμε ευάλωτοι στην υπεριώδη ακτινοβολία.
Τα περισσότερα αντιγηραντικά συστατικά
δεν υποστηρίζονται από πολλά στοιχεία.
Το μόνο που έχει αποδειχθεί επιστημονικά
με καλές μελέτες
είναι το ρετινοϊκό οξύ και η ρετινόλη.
Αυτά ενθαρρύνουν την παραγωγή κολλαγόνου,
αλλά μπορεί να ερεθίσουν το δέρμα και δεν συνιστώνται σε εγκύους.
Συνοψίζοντας, το δέρμα κάνει πολλά με φυσικό τρόπο,
άρα ας αποφεύγεται η χρήση ή κατάχρηση προϊόντων που το βλάπτουν.
Πολλά προϊόντα απολέπισης και πιο σκληρά, αφρώδη σαπούνια
μπορεί να κάνουν ζημιά στον τοίχο.
Αναζητήστε καθαριστικά με χαμηλό pH.
Κι αν σας ανησυχεί κάποια πάθηση του δέρματος,
μιλήστε σε δερματολόγο. Ίσως υπάρχουν θεραπείες.
Αλλά δεν χρειάζεται να ανησυχείτε για λίγα σπυράκια.
Η αντίληψη ότι πρέπει να τα ξεφορτωνόμαστε συνεχώς
είναι αφύσικη.
Η βιομηχανία αντιμετωπίζει ως κάτι παθολογικό τις ανωμαλίες
που δεν συνιστούν ιατρικά προβλήματα.
Τα σπυράκια
δεν είναι απαραίτητα πρόβλημα.
Όπως και πριν από έναν αιώνα,
οι διαφημίσεις σήμερα χρησιμοποιούν επιστημονικές εικόνες και γλώσσα.
Τελευταία ακούγονται τα πρεβιοτικά και προβιοτικά.
Υποτίθεται ότι βελτιώνουν το μικροβίωμα του δέρματος.
Δεν έχουμε αποδείξεις ότι τα προϊόντα αυτά
βοηθούν από μόνα τους.
Από μία άποψη, η βιομηχανία φαίνεται
να έχει αλλάξει ριζικά.
Μπορεί να βλέπουμε τις διαφημίσεις σήμερα
και να πιστεύουμε
ότι τα προϊόντα περιποίησης
απευθύνονται σε όλους ανεξαιρέτως.
Αλλά αυτό είναι για το θεαθήναι.
Μιλάω με πολλές εμπορικές μάρκες.
Το προϊόν τους κάνει ένα ταξίδι
από τη σύλληψη της ιδέας
μέχρι τη στιγμή που φτάνει στα ράφια.
Σε κανένα σημείο αυτού του ταξιδιού
δεν συμμετέχει κάποιος που δεν είναι καυκάσιος.
Όταν η Dove κυκλοφόρησε αυτήν τη διαφήμιση το 2017,
κάποιοι θυμήθηκαν κακές στιγμές του παρελθόντος.
Η Dove ζήτησε συγγνώμη και απέσυρε τη διαφήμιση,
αλλά η μητρική της εταιρεία, η Unilever, πουλά προϊόντα
που είναι σχεδιασμένα για τη λεύκανση του δέρματος.
Αρκετές μεγάλες μάρκες
έχουν δημιουργήσει λευκαντικές κρέμες για το δέρμα
και τις πουλάνε εδώ και χρόνια.
Μετά τον θάνατο του Τζορτζ Φλόιντ
και όλες τις διαμαρτυρίες σε παγκόσμιο επίπεδο,
αντί να αποσύρουν τα προϊόντα αυτά από την αγορά,
άλλαξαν απλώς τα ονόματά τους.
Δεν λύθηκε τίποτα.
Ποιο είναι το μήνυμα;
Το λευκότερο είναι καλύτερο.
Μας λένε ότι πρέπει να έχουμε πιο ανοιχτό, πιο καθαρό, πιο φρέσκο δέρμα,
λαμπερό και χωρίς πόρους.
Και χρειαζόμαστε κι άλλα προϊόντα για να το καταφέρουμε.
Χρησιμοποιούμε υπερβολικά πολλά προϊόντα στο δέρμα μας.
Αν είμαστε υγιείς κάνοντας λιγότερα,
γιατί δεν κάνουμε λιγότερα;
Χρησιμοποιώ μόνο νερό.
Πάντα πλένω τα χέρια μου. Πλένω τα χέρια μου με σαπούνι,
αλλά στο υπόλοιπο σώμα μου χρησιμοποιώ μόνο νερό.
Συνηθίζεις την αίσθηση αυτή και το σώμα φαίνεται να προσαρμόζεται.
Θεέ μου.
Εγώ δεν θα μπορούσα να το κάνω αυτό. Με τίποτα.
Το δέρμα μου θα φρίκαρε.
Δεν νομίζω ότι υπάρχει δέρμα που χρειάζεται 15 προϊόντα,
αλλά ούτε ότι κάθε δέρμα χρειάζεται μόνο τρία προϊόντα.
Μην ξεχνάτε, το δέρμα μας δεν επηρεάζεται μόνο από προϊόντα.
Στο δέρμα μας αντανακλάται η συνολική υγεία μας.
Πώς κοιμόμαστε, πώς τρώμε, πόσο άγχος έχουμε.
Ενυδάτωση, άσκηση, επαφή με τη φύση.
Όλοι αυτοί οι παράγοντες επηρεάζουν την όψη του δέρματος.
Υπάρχουν πολλοί τρόποι για να φροντίζεις σωστά το δέρμα σου.
Υπάρχουν πολλοί τρόποι να το κάνεις σωστά.
Είσαι μοναδικός. Έχεις εξελιχθεί παρέα με τα μικρόβιά σου.
Μέσω της περιποίησης δέρματος μπορείς να ανακαλύψεις τη μοναδικότητά σου.
Και…
υπάρχουν πολλοί τρόποι να είσαι φυσιολογικός.
Υποτιτλισμός: Δέσποινα Πασσαλή